Untitled Goose Game

Untitled Goose Game ialah permainan video selinap teka-teki  2019 yang dibangunkan oleh House House dan diterbitkan oleh Panic. Dalam permainan ini, pemain mengawal seekor angsa yang mengganggu penduduk sebuah kampung Inggeris. Pemain mesti menggunakan kebolehan angsa untuk memanipulasi objek dan watak bukan pemain untuk melengkapkan matlamat khusus dan mara dalam permainan ini. Permainan ini dikeluarkan untuk Microsoft Windows, macOS, Nintendo Switch, PlayStation 4, dan Xbox One.

Untitled Goose Game berasal daripada fotograf stok seekor angsa yang seorang pekerja House House siarkan dalam komunikasi dalaman syarikat. Hal ini mencetuskan perbualan tentang angsa; pasukan tersebut meletakkan idea tersebut ke tepi selama beberapa bulan hingga mereka sedar bahawa ia mempunyai potensi untuk menjadi permainan yang seronok. Diinspirasikan oleh Super Mario 64 dan siri Hitman, House House mengusahakan menggabungkan mekanik selinap dengan kekurangan keganasan untuk mencipta senario dalam permainan yang lucu. Nama pelik permainan ini datang daripada keputusan saat-saat akhir dalam penyediaan judul sebagai sertaan untuk pesta permainan, dan kekal.

Untitled Goose Game menerima ulasan positif dengan pengkritik memuji ciri-ciri permainan dan jenakanya, dan dinamakan Permainan Tahunan D.I.C.E. sesama sanjungan lain. Menjelang tahun 2019, permainan ini dijual lebih daripada sejuta salinan, dan menjadi meme Internet, dengan klip video dari permainan ini dikongsi di media sosial.

Nota

Rujukan

Pautan luar
 

Permainan video 2019
Pemenang Permainan Tahunan AIAS
Angsa fiksyen
Permainan video indie
Meme Internet diperkenalkan pada 2019
Permainan MacOS
Permainan eShop Nintendo Switch
Permainan Nintendo Switch
Permainan PlayStation 4
Permainan video teka-teki
Permainan video pemain tunggal
Permainan video selinap
Permainan Unity (enjin permainan)
Meme permainan video
Permainan video tentang haiwan
Permainan video dibangunkan di Australia
Permainan video berlatarbelakangkan England
Permainan Windows
Permainan Xbox One